Tarzan zo anezhañ mab brientinien saoz degouezhet er janglenn en Afrika goude un taol-dispach. Pa varv e dud ez eo degemeret Tarzan gant ur strollad marmouzien bras anvet orang Burroughs. Ar sepsad-se neo ket anavezet gant ar skiantourien, met perzhioù boutin (evel ur seurt lavar) en deus gant hini ar gorilhed, hini ar chimpanzeed ha hini an hominideged kentañ. E lavar an oranged e talvez Tarzan kement ha krochen gwenn, met John Clayton III, Lord Greystoke, eo e anv gwir.